பகத் ராம் தல்வார்

பகத் ராம் தல்வார் (Bhagat Ram Talwar)  பிரித்தானிய இந்தியாவின் வடமேற்கு மாகாணத்தைச் சேர்ந்த ஓர் இந்து கத்ரி இனத்தைச் சேர்ந்தவராவார். இவர் இரண்டாம் உலகப் போருடன் தொடர்பு கொண்டவராகவும் அறியப்படுகிறார்.

இந்திய சுதந்திரப் போராட்டத்தில்  இவர் முக்கியப் பங்கு வகித்தார். சில்வர் என்ற புனைப்பெயரால் அறியப்பட்ட இவர், இன்றைய பாக்கித்தானில் உள்ள வடமேற்கு எல்லைப்புற மாகாணத்தைச் சேர்ந்த ஒரு சுதந்திர போராட்ட வீரராகவும் விவசாயத் தலைவராகவும் இருந்தார். சில எழுத்தாளர்கள் இவரது மூதாதையர்கள் பஞ்சாபி வம்சாவளியைச் சேர்ந்தவர்கள் என்று நம்புகையில், இவர் ஓர் இந்து கத்ரி என்று அறியப்படுகிறது.  மேலும் இவர் இந்து பதான் என்றும் அடையாளம் காணப்பட்டார்.

கீர்த்தி கிசான் கட்சி முகவராகவும் முக்கிய நபராகவும் இருந்தார்.

 ஆரம்பகால வாழ்க்கை மற்றும் குடும்பம் 
பகத் ராம் தல்வாரின் மூத்த சகோதரர் அரி கிசன் தல்வார் (பிறப்பு 2 சனவரி 1908) பஞ்சாப் பிரித்தானிய கவர்னர் சர் செஃப்ரி டி மாண்ட்மோர்ன்சியை கொலை செய்ய முயன்றதற்காக ஆங்கிலேயர்களால் 1931 ஆம் ஆண்டு சூன் மாதம் 9 ஆம் தேதியன்று தூக்கிலிடப்பட்டார்.

 பிரித்தானிய முகவர் 
தல்வார் நேதாச்சி சுபாசு சந்திர போசின் நண்பராக நடித்ததற்காக அறியப்படுகிறார். 1941 ஆம் ஆண்டு சனவரி மாதத்தில் வீட்டுக் காவலில் இருந்து போசு தப்பிக்க தல்வார் உதவினார்.  கல்கத்தாவிலிருந்து  காபூலுக்கு ஆபத்தான பயணத்தை மேற்கொண்டனர், இறுதியில் நேதாச்சி  செருமனி  நாட்டை அடைந்தார். அப்போது போசு அறியாத தல்வார் ஒரு பிரித்தானிய உளவாளியாவார், . இயன் பிளெமிங்கின்  சகோதரர் பீட்டர் பிளெம்மிங் இவரை கையாளுபவராக இருந்தார்.

ரகமத் கான் என்றும் அழைக்கப்படும் பகத் ராம் தல்வார், ஜெர்மனி, ஜப்பான், சோவியத் யூனியன், இத்தாலி மற்றும் பிரித்தானியா ஆட்சி செய்த இந்தியாவுக்காக 5 ஆண்டுகள் உளவு பார்த்தார். சுபாசு சந்திரபோசு  இவரை இத்தாலியில் பணியாற்ற பரிந்துரைத்தார். ஆனால் சில மாதங்களுக்குப் பிறகு அவர் இத்தாலியின் அச்சு கூட்டாளியான செருமனியில் பணியாற்றத் தொடங்கினார். செருமனியர்களிடமிருந்தும் இத்தாலியர்களிடமிலிருந்தும் இவர் பணம் பெற்றார். ஆனால் அடால்ஃப் இட்லர் சோவியத் ஒன்றியத்தின் மீது படையெடுக்க  பார்பரோசா நடவடிக்கையை அறிமுகப்படுத்தியபோது, நாச்சிக்களை முட்டாளாக்க தல்வார் உருசியர்களுக்காக பணியாற்றினார். பின்னர், தல்வார் ஆங்கிலேயர்களுக்காக பணியாற்றினார்.  அவர்கள் ஒவருக்கு சில்வர் என்ற குறியீட்டு பெயரை வழங்கினர்.

 புத்தகங்கள் 
மிகிர் போசு  தல்வார் குறித்து "தி இந்தியன் சிபை  தி ட்ரூ சுடோரி ஆஃப் தி மோசுட்டு ரிமார்க்கபிள் சீக்ரெட் ஏச்செண்ட் ஆஃப் இரண்டாம் உலகப் போர்" என்ற தலைப்பில் அலெஃப் வெளியிட்ட ஒரு புத்தகத்தை எழுதினார்.

 மேற்கோள்கள் 

பகுப்பு:இந்தியப் புரட்சியாளர்கள்
பகுப்பு:1983 இறப்புகள்
பகுப்பு:1908 பிறப்புகள்
பகுப்பு:இரண்டாம் உலகப் போர்